
ПОСТОЯННАТА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ № 33

Днес, 12.09.2022 г. от 10:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по спорт, деца и младежки дейности (ПКСДМД).
На заседанието на комисията присъстваха: Георги Маринчев – председател, Георги Георгиев – зам.-председател и членове: Станимир Апостолов, Красимир Калудов, Стоян Колев, Бойчо Георгиев и Тодор Йосифов.
От общинска администрация присъства Веселина Деведжиева – началник на отдел „Спорт“.
Заседанието откри и ръководи председателят на ПКСДМД – Георги Маринчев, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

Точка единствена: 
Обсъждане на входирани искания от спортни клубове за отпускане на финансова помощ при актуализация на Бюджет 2022 г. на Община Бургас

---------------------------------------------------------------------------------------
Точка единствена

Георги Маринчев предложи на заседаващите да се изготви извънредна докладна записка, в която да бъдат прехвърлени средствата, гласувани по.1 на Приложение № 13.3 „Финансово подпомагане на представителни отбори на Община Бургас“ в размер на 120 000 лв., представляващи субсидия на ПФК „Нефтохимик 1962“ АД към Приложение 13.4 „Субсидиране на други дейности в спорта през 2022 г.“, като 40 000 лв. от тях бъдат отпуснати за финансиране на СНЦ ФК „Нефтохимик Бургас 1962“.
Георги Георгиев изрази мнение, че всички заявили спешна необходимост спортни клубове трябва да бъдат финансово подпомогнати. Той се съгласи, че неизразходените средства трябва да бъдат прехвърлени и предложи да бъдат подпомогнати финансово Сдружение „Футболен клуб Черноморец 1919“-ДЮШ със сумата от 20 000 лв., СНЦ „Футболен клуб Звезденбург“ със сумата от 20 000 лв. и СНЦ ФК „Нефтохимик Бургас 1962“ със сумата от 20 000 лв.
Станимир Апостолов също подкрепи средствата в размер на 120 000 да бъдат пренасочени към Приложение 13.4 „Субсидиране на други дейности в спорта през 2022 г.“, като предложи финансирането на спортните клубове да бъде за Сдружение „Футболен клуб Черноморец 1919“-ДЮШ – 30 000 лв., СНЦ „Футболен клуб Звезденбург“ – 30 000 лв. и СНЦ ФК „Нефтохимик Бургас 1962“ – 30 000 лв.
[bookmark: _GoBack]След приключване на разискванията председателят на Комисията обобщи направените предложения и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности произнесоха следното

СТАНОВИЩЕ:

Председателят на Постоянната комисия по спорт, деца и младежки дейности – Георги Маринчев да внесе извънредна докладна записка със следния проект за решение:
1. Да бъдат прехвърлени средствата, гласувани по.1 на Приложение № 13.3 „Финансово подпомагане на представителни отбори на Община Бургас“, в размер на 120 000 лв., представляващи субсидия на ПФК „Нефтохимик 1962“ АД, към Приложение 13.4 „Субсидиране на други дейности в спорта през 2022 г.“;
2. Да бъдат отпуснати финансови средства от Приложение №13.4 „Субсидиране на други дейности в спорта“  на следните клубове: Сдружение „Футболен клуб Звезденбург“ – 30 000 лв. (тридесет хиляди) лева, Сдружение „Футболен клуб Черноморец 1919“-ДЮШ – 30 000 лв. (тридесет хиляди) лева, СНЦ „Футболен клуб Нефтохимик Бургас 1962“ – 30 000 лв. (тридесет хиляди) лева; 
3. На основание чл.60, ал.1 от Административнопроцесуалния кодекс, допуска предварително изпълнение на настоящето решение.
---------------------------------------------------------------------------------------






ПРЕДСЕДАТЕЛ: …………………..
								  	  (Георги Маринчев)



ПРОТОКОЛИСТ: …………………….
		     (Жени Господинова)

